René-Nicolas Ehni

Dr **René-Nicolas Ehni**  (* àls *René Claude Ehni* àm 29. Àwrìl 1935 z’ Rìxa, Owerelsàss; † 18. Jüüni 2022 z’ Pfàscht) ìsch a elsassischer Schrìftschtäller, Dramadìchter, Theàter- un Fìlmschàuischpìeler gsìì. Gschrìewa hàt’r vor àllem uff Frànzeesch, àwwer àui à bìtsi-n-uff Elsässerdiitsch.

## sii Laawa
Uff d’ Walt kumma-n-ìsch dr René Ehni ànna 1935 z’ Rìxa bii Mìlhüüsa-n-ìm Elsàss. Ar hàt vun’ra jìddischa Roma-Fàmìlia gschtàmmt. Siina Äältra un Verwàndta sìnn Büüra un Àrwaiter gsìì. Uffgwàcksa-n-ìsch dr Ehni àn dr Schtrooss D’Rüahj (*rue du Repos*) z’ Aschendswiller. Ar ìsch ìn d’ Sekundààrschüal Saint-André z’ Kolmer un ìm Lambert-Gymnàsium z’ Mìlhüüsa gànga. Àb 1953 hàt’r àn dr Theàterschüal vu dr Rue Blanche z’ Pàriis gschtudiart. Ar hàt z’äärscht ìn a pààr Fotoromààna un Warbunga gschpìelt un ìsch drnooh ìm Àlgeriakriag gànga ge kampfa. 

Noh dräi Joohra-n-ìm Àlgeria-n-ìsch’r uff Rom gànga. Doo hàt’r fànga-n-àà schriiwa un hàt d’ bekànnta itàlianischa Kìnschtler Laura Betti, Alberto Moravia, Franco Zeffirelli un Elsa Morante kännaglehrt. Ar ìsch schpeeter z’ Pàriis z’ruckkumma un hàt doo fìr d’ Zittschrìft *Les Temps modernes* gschrìewa. Jeeda Wucha hàt’r zamma mìt dr Simone de Beauvoir gassa. Ìm Septamber 1964 ìsch ìm Ehni sii äärscht Romààn *La Gloire du vaurien* üssagànga. Ìm Büach wìrd’s vu’ma junga Homosäxüäll’r grädd. Vum Büach hàt d’ Prassa vìel grädd. S’ Wark ìsch vu dr Simone de Beauvoir unterschtìtzt worra. Ìn dara Zitt ìsch dr Ehni a Frììnd vum Pàriiser Verleeger Christian Bourgois worra. Dräi Joohra làng ìsch’r dr Gfährta vum Tànzer Maurice Béjart gsìì. Obwoohl’r s’ Laawa-n-ìm Pàriis meega hàt, hàt’r s’ Pàriiser Bìrgerschàft haftig kritisiart.

Schpeeter hàt dr René-Nicolas Ehni fìrs Farnsah, Radio un Theàter gschrìewa. Siina bekànntschta Theàterschtìckla sìnn *Que ferez-vous en novembre ?* (1967) un *Super-positions* (1970) gsìì. Ar hàt àui a Schtìckla-n-uff Elsassisch gschrìewa, wo ànna 1972 ìm Elsassischa Theàter vu Mìlhüüsa gschpìelt worra-n-ìsch. Ìm gliicha Joohr hàt’r Pàriis fàraloo un ìsch z’ Aschendswiller z’ruckkumma, fìr geega d’ Karnenärgii un d’ Üüssdehnung vum Kànààl àm Rhii protäschtiara. Ar àui àui fìr d’ Regionààlschproocha gekampft. Ìm Elsàss hàt’r dr Àrzt Louis Schittly kännaglehrt, wo àui engaschiart gsìì-n-ìsch. Mìt ìhm ìsch’r vìel graist. Ànna 1975 hàt’r d’ Rolla vum Pfàrrer ìm Schittly siim Fìlm „D’Goda“-n-uff Elsassisch gschpìelt. Ìm naachschta Joohr hàt’r a Theàterschtìckla-n-uff Elsassisch fìrs Pàriiser Nàzionààltheàter Chaillot gschrìewa.

Ànna 1980 hàt sìch dr Ehni zem orthodoxa Glàuiwa bekehrt, nohdam àss’r a pààr Joohra làng Kàtekeet ìm Athos ìm Griachalànd gsìì-n-ìsch. Ar hàt àui a pààr Frìinda bekehrt. Noh siina Bekehrung hàt’r dr Nàmma *Nicolas* àn siim Geburtsnàmma gschtällt. Ànna 1991 ìsch’r uff Plaka Apokrono uff Kreta gànga ge laawa. Doo hàt’r d’ junga Myriam ghiiroota un hàt mìt ìhra zwai Kìnder ghàà. Ar ìsch schpeeter ìm Elsàss z’ruckkumma. Ànna 1997 hàt’r Rolla ìm Mathieu Amalric siim Fìlm *Mange ta soupe* gschpìelt. Ànna 2008 ìsch ìm Ehni siina aigena Laawesbschriiwung uff Frànzeesch, *Apnée, autobiographie*, ärschìena. Sa ìsch fìr dr Médicis-Priis nominiart worra.

Dr René-Nicolas Ehni ìsch àm 18. Jüüni 2022 z’ Pfàscht bii Mìlhüüsa gschtoorwa, ìm Àlter vu 87 Joohra.

Ànna 2010 hàt d’ Schtàdtbibliothek vu Mìlhüüsa mehr àss 4.000 Dokümenta un Wark vum René-Nicolas Ehni kàuift. Ànna 2004 ìsch ìm Jean-Luc Bouveret sii Belehrfìlm ìwwer’m Ehni veräffentligt worra gsìì.

## siina veräffentligta Wark
* *La Gloire du vaurien*, Julliard, 1963 — nochamol veräffentlig vun UGE, Raihja *10/18*, 1974, un vum Christian Bourgois, 2000.  
* *Que ferez-vous en novembre ? (Théâtre I)*, Christian Bourgois, 1968.
**Ensuite, nous fûmes à Palmyre*, Gallimard, 1968.
* *L'Amie Rose (Théâtre II)*, Christian Bourgois, 1970.
* *Super-positions (Théâtre III)*, Christian Bourgois, 1970.
* *Babylone vous y étiez, nue parmi les bananiers*, Christian Bourgois, 1971 — nochamol veräffentlig vun UGE, Raihja *10/18*, 1973, un vum Christian Bourgois, 2000.
* *Eugénie Kroponime*, Christian Bourgois, 1972.
* *Pintades*, Christian Bourgois, 1974 — nochamol veräffentligt vum Christian Bourgois, 2000.
* *Jocaste*, Christian Bourgois, 1976.
* *La Raison lunatique. Roman du pays*, zamma mìt’m Louis Schittly, Gallimard, Raihja. « Les Presses d'aujourd'hui », 1978.
* *Le Mariage de Gudrun*, Éditions libres Hallier, 1979.
**Côme, confession générale*, Christian Bourgois, 1981.
**Rahab et les héritiers de la gloire*, Schtroossburi, BF, 1988.
**Vert de Gris, traité autobiographique*, Schtroossburi, La Nuée bleue, 1994.
**Venez, enfants de la patrie !*, Schtroossburi, La Nuée Bleue, 1998.
**Quand nous dansions sur la table ; suivi de Lettre à Dominique*, Christian Bourgois, 2000.
* *Algérie-roman*, Denoël, 2002.
* *Chantefable, le Père, la Fille et le Saint-Ballon*, Schtroossburi, La Nuée bleue, 2006.
* *Apnée, autobiographie*, Christian Bourgois, 2008 – a aigena Laawesbschriiwung

## a Zitààt vum René-Nicolas Ehni

## Lìteràtüür
* 
* 
* 
* 
* 
* 

## Weblìnks

* 

## Ainzelnoohwiisa